b'\n_START_ARTICLE_\nMinun Afrikkani\n_START_SECTION_\nArvioita\n_START_PARAGRAPH_\nHelsingin Sanomien Helena Yl\xc3\xa4nen luonnehti elokuvaa tyylikk\xc3\xa4\xc3\xa4ksi, kiireett\xc3\xb6m\xc3\xa4ksi, kyps\xc3\xa4ksi ja ajatuksia sis\xc3\xa4lt\xc3\xa4v\xc3\xa4ksi: \xe2\x80\x9dSe ei vain ulkokohtaisesti kuvaa er\xc3\xa4\xc3\xa4n naisen yksin\xc3\xa4ist\xc3\xa4 el\xc3\xa4m\xc3\xa4\xc3\xa4. Siihen on putkahtanut my\xc3\xb6s kaiken kattava teema, se kuvaa omistamisen ja luopumisen ongelmatiikkaa kaikilla ihmisen el\xc3\xa4m\xc3\xa4n tasoilla, huonekaluista ja palvelusv\xc3\xa4est\xc3\xa4 rakastettuihin ja kokonaiseen maanosaan.\xe2\x80\x9d Video-oppaassa vuodelta 1994 Kati Sinisalo piti elokuvaa l\xc3\xa4hinn\xc3\xa4 ylipitk\xc3\xa4n\xc3\xa4 rakkausdraamana kauniissa ja eksoottisessa ymp\xc3\xa4rist\xc3\xb6ss\xc3\xa4 ja antoi sille kolme t\xc3\xa4hte\xc3\xa4 viidest\xc3\xa4, mik\xc3\xa4 vastaa sanallista arviota \xe2\x80\x9dhyv\xc3\xa4\xe2\x80\x9d.'